ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
29 ก.ค. 2559

ตลาดภาคเช้าทรงตัวปรับบวกเล็กน้อย ขณะที่ตลาดรอบบ้านปรับตัวลดลง โดยกลุ่มที่ปรับตัวเพิ่มขึ้นเด่นในภาคเช้านำโดยกลุ่ม ICT ขณะที่กลุ่มพลังงานและกลุ่มสินค้าเกษตรอ่อนตัวลงฉุดดัชนี ด้านปริมาณการซื้อขายค่อนข้างหนาแน่นอยู่ที่ระดับ 3.4 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มปรับตัวลดลงในภาคบ่าย คาดหมายการ Take Profit ของหุ้นกลุ่มธนาคารและพลังงาน แนะนำลดน้ำหนักพอร์ตเพื่อรอดัชนี  ย่อตัว โดยเรามองว่าดัชนีมีโอกาสย่อตัวลงมาทดสอบแนวรับ 1,500 จุด ในระยะกลาง และคงแนะนำทยอยสะสมหุ้นกลุ่มส่งออกเพื่อเก็งกำไรค่าเงินบาทที่คาดว่าจะอ่อนค่าก่อนการประชุม FED ในเดือนกันยายน
 
วิเคราะห์ทางเทคนิค
SIMAT
ราคาปิด 3.18 บาท
แนวรับ 3.14 บาท
แนวต้าน 3.40 บาท
แนว cut หากราคาหุ้นมีโอกาสหลุด 3.08 บาท
SIMAT เคลื่อนไหวยกฐานอย่างต่อเนื่อง มีแนวซื้อสำคัญที่เส้นกรอบล่างที่ยกฐานขึ้น และจะทดสอบกรอบบนที่สร้าง new high ทุกครั้ง ในรอบนี้สัญญาณซื้อกลับมาอีกครั้ง โดยคาดว่าจะขึ้นไปทดสอบถึง 3.40 บาทตามแนวโน้มขาขึ้นนี้ แนะนำซื้อเก็งกำไร
 
เด็กแนว
PAP ขายท่อเหล็กจนได้ดี โดยเฉพาะอุตสาหกรรมก่อสร้าง และการวางระบบต่างๆ  กลับมาฟื้นตัวทำให้ยอดคำสั่งซื้อเพิ่มขึ้นอย่างมาก คาดหมายกำไร Q2 พุ่งเฉียด 70% 
ทำให้ครึ่งปีนี้พลิกกำไรสวยจากปีก่อนที่ขาดทุนอ่วม และน่าจะกลับมาปันผลให้หลังจากที่หยุดไป ส่วนกำไรทั้งปีคาดว่าฟาดไป 435 ล้านบาท ก้าวกระโดดแรง turnaround ที่ขาดทุนโดยได้รับผลดีจากราคาเหล็กที่ฟื้นตัวขึ้นส่งผลให้ความสามารถในการทำกำไรอยู่ในระดับที่มากกว่าค่าเฉลี่ย  ล่าสุดค่า PE เหลือแค่ 9 เท่านั่นเอง
ประเมินมูลค่าเหมาะสมพื้นฐาน 5.8 บาท คาหุ้นขึ้นมาตอบรับการฟื้นตัวของกลุ่มนี้ระดับหนึ่งแล้ว แต่เข้าใกล้ช่วงแจ้งงบ จึงมีกระแสของการกลับมาเก็งกำไรกันอีกรอบ
กราฟ PAP (month) สร้าง V-shape ระยะกลาง มีแนวโน้มของการไต่ระดับต่อไปยังแนวต้านที่ 5 บาท และอาจขึ้นทดสอบแนว high เดิมที่ 6 บาท ไม่ยาก ทั้งนี้ RSI มุ่งหน้าขาขึ้นไปแล้ว  แนะนำเก็งกำไร